ועדת החוקה, חוק ומשפט, כנסת 25, פרוטוקול מספר 26, 2023-02-06 00:00

שמחה רוטמן: בוקר טוב, אני  מתכבד לפתוח את הישיבה

שמחה רוטמן:  חג ט"ו בשבט שמח, ראש השנה לאילנות, יום ההולדת של הכנסת

שמחה רוטמן:  מזל טוב

שמחה רוטמן:  ננסה להבין איפה העוגה, איפה הנרות, איפה טעינו

שמחה רוטמן:  74 נרות - ואחד לשנה הבאה

שמחה רוטמן:  וכן, תהיה גם שנה הבאה כנסת

שמחה רוטמן:       אנחנו היום בדיון של הנמקת הסתייגויות ובקשות רשות דיבור

שמחה רוטמן:  למרות שלא נמצאים פה האנשים, נשמור להם את זכות הדיבור, נחכה שהם יגיעו

שמחה רוטמן:  אודיע לפרוטוקול שקבוצת ישראל ביתנו, בהסכמתי, צריכים להצביע על המכלול שלהם בהסכמה שיעבור ללא הנמקה

שמחה רוטמן:  מי בעד ההסתייגויות של קבוצת ישראל ביתנו? 24, 25, 26? מי נגד?     הצבעה     בעד – אין נגד - 3     

שמחה רוטמן: ההסתייגויות נדחו ויועברו למליאה

שמחה רוטמן:  הדבר הזה בהסכמת קבוצת ישראל ביתנו שביקשה שנצביע עליהן כמכלול ונעביר אותן למליאה

שמחה רוטמן:      רוצים להיכנס ולנמק? הזמן שמור להם כולל זמן נימוק

שמחה רוטמן:  יוראי, טוב שבאת

שמחה רוטמן:  רוצה לנמק את ההסתייגויות שלכם? מבחינת הסדר, נסים את ההצבעות על ההסתייגויות עצמן עד 10:30, ואז נגיד רביזיה ואז יהיה זמן להנמקות הרביזיות עד השעה 10:30

יואב סגלוביץ': יש פה היום גם הרבה פעילות בכנסת, מגיעות קבוצות

יואב סגלוביץ':  ב-11:00 אני נותן הרצאה

יואב סגלוביץ':  מניח שהרבה מאתנו

יואב סגלוביץ':  הלו"ז רגיל?     

שמחה רוטמן: כן

שמחה רוטמן:  עד 10:30 אנחנו בנושא חוק ההוצאה לפועל

שמחה רוטמן:  מ-10:30 עד 14:00 אנחנו בעניין הרפורמה המשפטית

שמחה רוטמן:  לא יהיו הצבעות כמובן

שמחה רוטמן:  אעדכן את חברי הוועדה שביום חמישי, כשלא הייתם, השתדלתי למלא את מקומכם

שמחה רוטמן:  הייתי חבר הכנסת היחיד פה ביום חמישי – מי שקורא את ישראל היום, לקחתי את כל זמן הדיבור

שמחה רוטמן:  אולי גם את זה הכניסו לאיזון

שמחה רוטמן:  אעדכן אתכם, שבמסגרת הסיכום כולל מול המשרד הרלוונטי, משרד המשפטים, רשות האכיפה והגבייה, למרות הכותרת, החוק לא קשור לקורונה

שמחה רוטמן:  הוא רק הוראת שעה שהייתה בתקופת הקורונה וממשיכים אותה

שמחה רוטמן:  החלפנו את נושא ההסכמה של החייב לצו איחוד תיקים שיהפוך מלא הביע התנגדות שהוא חייב להביע את ההסכמה אקטיבית כי לצו איחוד תיקים יש השלכה – בחלק מהמקרים יכול להיות עיכוב יציאה מהארץ, כל מיני דברים

שמחה רוטמן:  צריך שתהיה הסכמה אקטיבית שלא אדם יגלה פתאום שהתקבלה עליו ההחלטה בלי נוכחותו

שמחה רוטמן:  וגם יצרנו הסדר מאוחד בין תשלומים לאיחוד תיקים, כלומר שגם איחוד תיקים וצו תשלומים שנעשים יחולו עליהם אותך כללים פרוצדורליים, כלומר לרשם ההוצאה לפועל תהיה היכולת לתת גם אם מוגש צו איחוד תיקים שאינו עומד בקריטריונים שהיו פעם וכולל בתוכו גם צו תשלומים, שהכלל המרכזי הוא - חובה לשלם 3% מגובה התיק

שמחה רוטמן:  זה היה קיים לאיחוד תיקים ולא לצו תשלומים

שמחה רוטמן:  איחדנו את ההסדרים הללו

שמחה רוטמן:  ההסדר השני שלא נגענו בו הוא נושא המסלול המקוצר

שמחה רוטמן:  זה נשאר

שמחה רוטמן:  הפכנו את הכול מהוראת שעה להוראת קבע כי הניסיון שנצבר בתקופת הקורונה מאז הצו הזה נכנס לתוקף ברשות האכיפה והגבייה הראה שזה יעיל ואפקטיבי

שמחה רוטמן:       הנמקת הסתייגויות

שמחה רוטמן:  במרוכז? יואב יתחיל

שמחה רוטמן:  אתה תנמק את כל ההסתייגויות של קבוצתך, יש עתיד, בעמ' 7, 8

שמחה רוטמן:  52, 53

שמחה רוטמן:  שתי הסתייגויות, שתיים חלופיות

שמחה רוטמן:  אנחנו צריכים את ההצבעה על כל ההסתייגויות עד השעה 10:00

שמחה רוטמן:  ההצבעות עד 10:00, ועוד חצי שעה לטובת הנמקות רביזיה

יואב סגלוביץ': חמש דקות גג אנמק

יואב סגלוביץ':  אחרוג ממנהגי ולא אדבר ספציפית

יואב סגלוביץ':  לא קראתי את הכתבה

יואב סגלוביץ':  שמעתי שדיברו עליה

יואב סגלוביץ':  אפרופו זמן דיבור בוועדה, ודרך התנהלות הוועדה הזו, ואתמול בוויכוח צד שהיה לנו טרם נשלחתי מחוץ לחדר הוועדה אמרתי ליושב-ראש הועדה שיבדוק את הזמן שהוא מדבר אל מול הזמן שיש פה למומחים ומול חברי האופוזיציה – לא זמן הברוטו של הישיבה שלהם פה אלא זמן הנטו שיכולים להביע דעתם לגבי התוכן

יואב סגלוביץ':  אפילו המלצתי, אמרתי: רוטמן, תסתכל על הטלוויזיה ותראה את הזמנים

יואב סגלוביץ':  אני מניח שלא בגלל מה שאמרתי עשו את הבדיקה בישראל היום

יואב סגלוביץ':  אני לא יודע מי בדקו, איך בדקו, רוצה לנצל את ההזדמנות מעבר למה שהיה כתוב כי יש לנו עוד הרבה זמן להתעסק בדברים מאוד משמעותיים

יואב סגלוביץ':  ראוי לעשות לא רביזיה כמו שנהוג לעשות פה כל פעם שיש הסתייגויות; שווה לעשות רביזיה על הדרך שבה מתנהלת הוועדה

יואב סגלוביץ':  אני הייתי חבר כנסת גם בכנסות קודמות, גם כחבר הוועדה הזו

יואב סגלוביץ':  אני חושב שנכון לשמוע את הדברים ופחות לנקוט בוויכוח עם הדוברים

יואב סגלוביץ':  לא בהכרח מה שאני אומר נכון, אבל להקשיב לטיעונים, גם אם כלליים ולא קונקרטיים, ראוי באווירה הטובה הזו ואשתדל לשמור עליה, ודאי ביום חגה של הכנסת היום, שווה לעשות חשיבה כיצד להתנהל

יואב סגלוביץ':  אני אומר את זה באופן כללי כאן בוועדה אבל מאחר שאני גם בוועדות נוספות או מגיע אליהן, אתן שתי דקות מזמני לקארין – אני מניח שעוד מעט תבוא עלינו נטיעה חדשה בכנסת, נטיעת חוק דרעי שהגיעה עם חתימת 64 ח"כים כהצעת חוק פרטית, ותאפשר למי שהורשע לחזור להיות שר

יואב סגלוביץ':  זה אותו דבר כמו אם מחר יחליטו למנות חבר ארגון פשיעה, אין שום הבדל

טלי גוטליב: כך אתה רגיל

טלי גוטליב:  רגיל לא לבדוק ראיות

טלי גוטליב:  רגיל לתפור תיקים

טלי גוטליב:  אל תלכלך על מישהו מהבית הזה ותקרא לו ארגון פשיעה

שמחה רוטמן: הוא בזמן הנמקת הסתייגויות

טלי גוטליב: שייקח אוויר ושיזכור את מקומו

טלי גוטליב:  ארגון פשיעה זה השוטרים בתיקים שעושים מה שבא להם

יואב סגלוביץ': - - -      

טלי גוטליב: 	ארגון פשיעה?     

יואב סגלוביץ': אני מאוד שמח על ההערות, על הצורה ומציע שתסתכלו בתוכן ההצעה שמוגשת כדי לגרום לאדם שהורשע בעבירות פליליות להיות שר בממשלת ישראל כאילו אין עתיד ואין מחר

יואב סגלוביץ':  אם יש דבר אחד לא ראוי זה להגיש הצעה כזו ולנטוע אותה בשבוע הזה שהוא ט"ו בשבט של הכנסת

יואב סגלוביץ':  כן, זה מה שאני חושב

יואב סגלוביץ':  כן, זה מה שאני יודע

יואב סגלוביץ':  כן, התעסקתי עם עבריינים

יואב סגלוביץ':  כן, מדובר פה בעבריינים

טלי גוטליב: יש פה גם שוטרים עבריינים ואף פעם לא נדע כי אף אחד לא מעמיד אותם לדין

יואב סגלוביץ': טלי, גב' גוטליב, אותך לא מעניין שום דבר

טלי גוטליב: אתה יכול לקרוא לי טלי

טלי גוטליב:  הגינונים לא מעניינים אותי כידוע

טלי גוטליב:  אותי מעניין רק עם ישראל וטובתו

יואב סגלוביץ': עם ישראל הוא בראש מעייניך ואני בטוח שעליו את חושבת כל הזמן

יואב סגלוביץ':  אעביר את שתי הדקות לקארין, תודה

יואב סגלוביץ':  בבקשה

קארין אלהרר: בוקר טוב, אדוני יושב-הראש

קארין אלהרר:  אני מבינה שאווירת השמחה לא תגיע לוועדת החוקה היום, ודי בצדק

קארין אלהרר:  אני חושבת, שוועדת החוקה למרבה הצער, שועטת קדימה לעבר שינוי של שיטת המשטר בישראל, לא פחות מזה

קארין אלהרר:  איני מבינה, באמת, זה שבוע רביעי שדנים בחקיקה הזו

קארין אלהרר:  שבוע רביעי שלא נמצא כלכלן אחד, משפטן ראוי אחד שאומר: כן צריך לעשות את השינוי הזה, כפי שאתם מציעים אותו

קארין אלהרר:       אני שומעת בכל מקום בטח את יו"ר הוועדה אומר נחרצות: אנחנו מוכנים להידברות

קארין אלהרר:  ובכן ראוי שהציבור בישראל יידע: ההידברות שעליה מדבר חבר הכנסת רוטמן היא הידברות של איך ייבחר נציג האופוזיציה

קארין אלהרר:  לא מדובר בהידברות על מהות אלא בכזו על פרוצדורה

קארין אלהרר:  זו לא הידברות

קארין אלהרר:  אני עדיין מקווה, מצפה ומייחלת לטובת כל אזרחי מדינת ישראל, שתהיה הידברות אמיתית

קארין אלהרר:  תודה רבה

שמחה רוטמן: תודה רבה

שמחה רוטמן:  רוצים שנעשה את ההצבעות במרוכז? ניתן עכשיו את זמן ההנמקה, ואז נעשה את ההצבעות, ואחר כך יהיה עוד זמן דיבור

שמחה רוטמן:  אנחנו עכשיו בשלב הנמקת ההסתייגויות

שמחה רוטמן:  אני נותן זמן מרוכז לחברי האופוזיציה המבקשים זאת

שמחה רוטמן:  ב-09:55 נעשה הצבעה על הסתייגויות לפי סיעות או בבת אחת, לפי איך שיבחרו נציגי האופוזיציה

שמחה רוטמן:  נגיד רביזיה ואז יהיה זמן להנמקת רביזיות עד 10:30

שמחה רוטמן:  אז נתחיל את ההצבעות על הרביזיות לכל ההסתייגויות

שמחה רוטמן:  בבקשה

עופר כסיף: בוקר טוב

עופר כסיף:  אני רוצה להמשיך את הקו שהציגו קודמיי, ולדבר על איך אני רואה מה שקורה בוועדה

עופר כסיף:  נכון שרלוונטי לחוק שעסקנו בו באריכות, שזה חוק יסוד השפיטה וההיבט הספציפי של מינוי שופטים, אבל הטענה שלי, היא שזה מעבר לזה

עופר כסיף:  אני מדבר פה על בכלל איך מתנהלות ישיבות הוועדה

עופר כסיף:  יש פה שי דברים שקשורים אחד בשני

עופר כסיף:  אחד כפי שהזכירה חברת הכנסת אלהרר

עופר כסיף:  אהיה יותר בוטה במילים

עופר כסיף:  מתנהלת פה הפיכה משטרית

עופר כסיף:  זו לא רפורמה משפטית, זו גם לא מהפכה משפטית

עופר כסיף:  זו הפיכה משטרית

עופר כסיף:  משום שברגע שמשנים, לפי הגדרה, שמשנים את יחסי הכוחות ואת טיב יחסי הגומלין בין הרשויות השונות, לפי הגדרה, זו שינוי משטרי

עופר כסיף:  מדוע זו הפיכה – משני מובנים לפחות: אחד, משום שזה נעשה לא בצורה דמוקרטית, לא לפי כללי המשחק המקובלים בלי להיכנס כרגע עד כמה כללי המשחק הללו ראויים או לא, או רעועים

עופר כסיף:  אני לוקח אותם כמובן מאליו, לצורך העניין, כנקודת מוצא

עופר כסיף:  ישיבות הוועדה לא רק מבחינת סתימת פיות והוצאת חברי כנסת סדרתית ושיטתית אלא גם הזחיחות והכוחנות בסגנון ובתוכן

עופר כסיף:  כך לא נערך דיון דמוקרטי

עופר כסיף:       אמרתי לך, אדוני היושב-ראש, ולא הייתה לי ההזדמנות להבהיר בעקבות תגובתך שאינך קשוב

עופר כסיף:  אני רוצה להסביר

עופר כסיף:  אמרת שאתה מקשיב

עופר כסיף:  אבל זה לא אותו דבר

עופר כסיף:  מקשיב זה כשאתה באמת שם לב לפרטים הנאמרים

עופר כסיף:  קשוב, זה כשאתה גם חושב עליהם

עופר כסיף:  זה רפלקסיביות

עופר כסיף:  כשאתה לוקח בחשבון את ההערות, לוקח לעומק את הדברים שאנו אומרים פה, מתוך רצון אמיתי, לראות איפה אולי אתם טועים, איפה אולי אתם מסלפים

עופר כסיף:  וזה לא קיים

עופר כסיף:  במובן הזה אתה לא קשוב

עופר כסיף:  לא אתה ולא השר

עופר כסיף:  רק אתמול פורסם, שהשר אמר שהוא מוכן לשינויים אבל לא עקרוניים

עופר כסיף:  אמרתי את זה כשהזכרתי את שלוש התפיסות של צדק נוהלי של רולס

עופר כסיף:  הזכרתי שאחת התפיסות הללו אומרת שמה שהוא מכנה של צדק נוהלי שלם זה כשמראש קובעים מה התוצאה הרצויה ותופרים את ההליך שיוביל לאותה תוצאה

עופר כסיף:  זה מה שנעשה פה

עופר כסיף:  הליך הוגן או צדק, מה שרולס מכנה צדק נוהלי טהור, זה כשאין תוצאה רצויה מראש, או מוחלט מראש להגיע אליה

עופר כסיף:  צדק נוהלי טהור או – השוויתי את זה בעקבותיו למשחק ספורט, כששתי קבוצות משחקות כדורגל אין תוצאה צודקת מראש

עופר כסיף:  כמובן אלא אם כן אתם לה פמיליה

עופר כסיף:  שם תמיד יש תוצאה צודקת מראש

עופר כסיף:  אבל כולנו יודעים באיזו כנופייה מדובר אז זה לא רלוונטי

עופר כסיף:  או אולי כן כי יש פה דמיון ללה פמיליה

עופר כסיף:  אבל התוצאה במשחק צודקת אם ההליך היה הוגן

עופר כסיף:  אם הכללים נאכפו, ושיחקו לפיהם

עופר כסיף:  אותו דבר צריך להיות דיון בוועדה, במליאה או בכל מקום שקשור אלינו

עופר כסיף:  דיון אמיתי, דמוקרטי הוא כזה שבא – לא אוהב את הביטוי ברצון טוב כי לא עושים טובה לאף אחד, אבל לא מוצא כרגע ביטוי אחר

עופר כסיף:  כשיש מוכנות להקשיב ויש רצון אמיתי לשנות מתוך השכנוע ומתוך הדיאלוג

עופר כסיף:  אין פה דיאלוג במובן הזה

עופר כסיף:      יש שני מודלים שהזכירו, השתמשו בזה גם תורת המשחקים גם בהיבטים אחרים – מודל השוק ומודל הפורום לדיון

עופר כסיף:  מודל השוק זה שכל מי שנכנס כמו בשוק יש לו האינטרס מראש שלו מה רוצה להשיג, והוא מתעקש להשיג את זה

עופר כסיף:  מקסימום מגיע לפשרות להשיג מה שהוא רוצה

עופר כסיף:  מודל הפורום זה באמת כשבאים לנהל דיון ויש נכונות להיות קשובים וגם לחזור בך, למתן את מה שבאת איתו מההתחלה

עופר כסיף:  כלומר אתה לא יוצא כפי שאתה נכנס

עופר כסיף:  פה זה מודל השוק

שמחה רוטמן: אתם פתוחים שאולי הזעקה של העם, שרוצה שינוי, אתם קשובים?     

עופר כסיף: אתה נותן לי זמן לענות? רוצה לענות לך ברצינות

שמחה רוטמן: כן

עופר כסיף: העם הוא לא אתם

עופר כסיף:  הוא לא הקואליציה ולא הממשלה

עופר כסיף:  העם הוא כןלם

עופר כסיף:  ומתי פוגעים באמת בעם – כשלא נותנים לאיזושהי קבוצה  בו באמת להישמע ולהשפיע

עופר כסיף:  זה אתם עושים

עופר כסיף:  לא אנחנו

עופר כסיף:  זה אתם עושים

עופר כסיף:  לא אנחנו

עופר כסיף:  אגב הממשלה הקודמת – אותנו אי אפשר להאשים שלא הייתה לנו ביקורת

שמחה רוטמן: יש המון דברים שאפשר להאשים אתכם בהם

שמחה רוטמן:  בממשלה הקודמת אתה בהחלט לא אשם

קארין אלהרר: תזכיר לו ששיתפתם פעולה

עופר כסיף: אני מאוד שמח שקארין מאשימה אותנו בשיתוף פעולה עם שמחה, ושמחה בשיתוף פעולה עם קארין

שמחה רוטמן: לא

שמחה רוטמן:  אמרתי שאני לא מאשים אותך

עופר כסיף: אנחנו איפה שהייתה הצעה, אם זה חוק או כל דבר אחר, בוועדות או במליאה, שהייתה ראויה – היינו בעד

עופר כסיף:  איפה שהייתה לא ראויה היינו נגד, בלי קשר לכתובת המציע

עופר כסיף:  אני מאוד גאה בזה

עופר כסיף:  כל האשמה אחרת היא שקרית בלשון המעטה

עופר כסיף:      זה לגבי מיהו העם, שאתה אומר, האם מנוכר או לא

עופר כסיף:  עזוב את הממשלה הקודמת כי כפי שאמרת, לא רלוונטי לגביי לגבי חבריי

עופר כסיף:  אם הזכרת את עניין העם, ואמרתי שאם באמת רוצים לכבד את רצון העם זה אומר לכבד את רצון כולו

עופר כסיף:  אבל יש דברים שלא נעשים בדמוקרטיה

עופר כסיף:  כבוד היושב-ראש, לצערי הרב, לפי הסקרים, כרגע רוב העם – כלל האזרחים – למרבה החרפה לפי הסקרים, מקווה שהם טועים, בעד או לפחות אין לו בעיה עם גירוש העם הפלסטיני ממולדתו

עופר כסיף:  האם זה הופך את זה ללגיטימי כי זה מה שהרוב רוצה? נניח שהרוב היה עכשיו רוצה למנוע את חופש הפולחן מאנשים דתיים

עופר כסיף:  האם זה היה לגיטימי ודמוקרטי כי הרוב רוצה? חד משמעית לא

עופר כסיף:  משום שחופש הפולחן והזכות של האדם להיות אזרח היכן שבוחר ובטח במולדתו אלה דוגמאות לזכויות שהרוב לא יכול לגעת בהן

עופר כסיף:      אני כאן מתחבר לביקורת שלא הספקתי להעלות בפני עו"ד דוד פטר

עופר כסיף:  הוא אמר אתמול הרבה דברים מופרכים

עופר כסיף:  אחד מהם – אגב גם מה שאמר על התפשטות היקום היה מוטעה, כנראה לא קרא את איינשטיין

עופר כסיף:  אמר במטאפורה של היקום, שבעצם אין משהו מעבר – אני מפשט את מה שאמר – מעבר לחוקה

עופר כסיף:  חוקה מטריאלית או פורמלית, לא משנה כרגע

עופר כסיף:  הוא טועה, משום שאפשר להסכים או לא

עופר כסיף:  נכון

עופר כסיף:  אבל יש האלטרנטיבה או התפיסה של מה שמכונה משפט הטבע

עופר כסיף:  ולכן הפרדת רשויות ורשות שופטת עצמאית אלה הם מנגנונים כדי להגן על זכויות הפרט

עופר כסיף:  זה לא נגזר מחוקה

עופר כסיף:  לא נגזר מהחוק הפוזיטיבי

עופר כסיף:  זה נגזר ממה שניתן לכנות משפט הטבע או חוק הטבע

עופר כסיף:  והחוק הפוזיטיבי אמור להתאים לשם

עופר כסיף:  זה גם כתוב בהצהרה האוניברסלית בדבר זכויות האדם, בחוק הבין לאומי, באמנות שחלקם משפט נוהגי וחלקם מוסכם וישראל חלק מזה

עופר כסיף:  לומר שמעבר לחוק הפוזיטיבי אין כלום, זו שטות

שמחה רוטמן: תודה

שמחה רוטמן:  נתתי 11 דקות

שמחה רוטמן:  נעשה את ההצבעות כדי שיהיה לנו זמן לרביזיה

שמחה רוטמן:  נעשה הצבעה אחת, בסדר

שמחה רוטמן:  מצביעים על כל ההסתייגויות שהוגשו למעט ההסתייגויות של ישראל ביתנו שעליהן הצבענו ללא הנמקה

שמחה רוטמן:  כל ההסתייגויות האחרות אנחנו מצביעים

שמחה רוטמן:  אחר כך זמן הדיבור תיקחו לרביזיות

אורית פרקש הכהן: השאלה אם אפשר לקבל משהו - לאחר שיידע את החייב בדבר תוצאות צו האיחוד?     

שמחה רוטמן: זה כתוב

שמחה רוטמן:  סעיף 2ב

שמחה רוטמן:  מצביעים על כל ההסתייגויות כמקשה

שמחה רוטמן:  מי בעד? מי נגד? מי נמנע?     הצבעה     בעד – 4 נגד – 7         

שמחה רוטמן: ההסתייגויות נדחו

שמחה רוטמן:  אני אומר רביזיה על כל ההסתייגויות שנדחו

שמחה רוטמן:  נתכנס בעוד חצי שעה, ב-10:28, להצבעה על הרביזיות

שמחה רוטמן:  נמשיך את זמן הדיבור של האופוזיציה להנמקת רביזיות

שמחה רוטמן:  בבקשה, חלוקה ביניכם

קארין אלהרר: אקח דקה, ברשותך

קארין אלהרר:  אדוני היו"ר, אני רוצה להפנות אותך למחקר שנעשה

קארין אלהרר:  לא תגיד אני כתבתי אותו

קארין אלהרר:  זה לא הייתה הרגשתנו, אלא עובדות שמדברות בעד עצמן

קארין אלהרר:  אתה מדבר 35% מהזמן, חברי האופוזיציה הרבה-הרבה פחות

קארין אלהרר:  זה בסדר

קארין אלהרר:  אני נמצאת כאן כל הזמן

קארין אלהרר:  יעיד על כך יו"ר הוועדה

קארין אלהרר:  נדמה לי שמי שנמצא כאן, רשאי גם לדבר

קארין אלהרר:  אלא אם כן גם את הכלל הזה שיניתם כאן

אורית פרקש הכהן: חוק יסוד: השתיקה

קארין אלהרר: אל תיתני להם רעיונות

קארין אלהרר:  כשהם שומעים על רעיונות הם מאמצים אותו ומי יודע לאיזה תהום נגיע

קארין אלהרר:  לתשומת ליבך אדוני היו"ר, שזה לא חזיונות תעתועים אלא עובדות שמעוגנות במציאות ממש

שמחה רוטמן: למשל שהדוברים שמתנגדים לרפורמה מקבלים יותר מפי שלושה מזמן הדיבור של התומכים

שמחה רוטמן:  זה התברר במחקר הזה

קארין אלהרר: היכולת שלך לחיות ציני או תוקפני כלפי כל אדם וכל רעיון שלא מסכים איתך, היא באמת לא אות כבוד לדמוקרטיה

קארין אלהרר:  שוב אחזור, מרבית המשפטנים שהגיעו לחדר הוועדה בנושא הרפורמה או המהפכה, כפי שאני קוראת לה, לא היו בעד הדבר הזה אף התנגדו נחרצות

קארין אלהרר:  לכן אני שבה וקוראת לך, אדוני היו"ר, הבנתי שמשר המשפטים ממנו לא תבוא הישועה, אמר: לא נעכב גם לא לדקה

קארין אלהרר:  מי ישמע

חנוך דב מילביצקי: תבוא משר המשפטים הזה המצוין שסוף-סוף הגיע

אריאל קלנר: יש הישועה שלהם, ויש הישועה שלנו

קארין אלהרר: חבר הכנסת מלביצקי, נכנסת לכנסת ישר לקואליציה

קארין אלהרר:  שווה בנפשך, שהכנסת היא כמו גלגל

קארין אלהרר:  יום אתה בקואליציה, ואז אתה באופוזיציה

חנוך דב מילביצקי: הייתי חמש שנים באופוזיציה העירונית

חנוך דב מילביצקי:  תאמיני לי שהאופוזיציה פה לעומת העירונית - או-הו

קארין אלהרר: אתה תלמד אחרת, ויש לקוות שזה יקרה ממש בקרוב

שמחה רוטמן: תודה רבה

שמחה רוטמן:  חבר הכנסת עופר כסיף, בבקשה

עופר כסיף: אמרתי שיש מה שנקרא משפט הטבע שקודם לכל חוק פוזיטיבי וחוקה

עופר כסיף:  אתם פה לא רק דורסים כל שריד דמוקרטי ואין רבים כאלה, לא רק דורסים את אותו עם שמדבר עליו כי הסברתי מה זה עם

עופר כסיף:  לא רק שלא מכבדים את זכויות הפרט והמיעוט שזה מה שאתם עושים - בלי רשות שופטת, נאמר פה אתמול ואני אומר, גם כמה מהחברים אומרים זאת – אתם לא מבטלים את הפרדת הרשויות אלא מבטלים את הרשויות

עופר כסיף:  משאירים רשות אחת

עופר כסיף:      לא צריך להיות ליברל או רחמנא ליצלן שמאלן רדיקל בשביל לתמוך במשפט הטבע, חוק הטבע או בחוק אוניברסלי

עופר כסיף:  מנחם בגין ב-64' כתב את הדברים הבאים בהתייחסו להצהרת העצמאות האמריקאית: מחבריו של המסמך – והוא אחד המסמכים האדירים בתולדות העמים - שקדם לחוקת ארצות הברית הלא היא הצהרת העצמאות, משנת 1776, בהעלותם את זכותן להיפרדות ולעצמאות הם מסתמכים בהקדמה להצהרה על חוקי הטבע

עופר כסיף:  זו התפיסה של בגין שלא היה איש שמאל למרות שיש אנשים הזויים שטוענים אחרת

עופר כסיף:  גם השופט מקונל אומרים דברים דומים

שמחה רוטמן: תודה

שמחה רוטמן:  בבקשה

אימאן ח'טיב יאסין: בוקר טוב

אימאן ח'טיב יאסין:  האמת שאיני חברה בוועדה וסומכת על מי שמגיע לכאן

אימאן ח'טיב יאסין:  שומעת את הדברים גם כחברת כנסת וגם כאחת העם, ובהחלט אני חושבת שנעשים פה דברים נוראיים, במיוחד לאור החיפזון

אימאן ח'טיב יאסין:  כן, אני חושבת שדמוקרטיה, נכון, מי שנמצא בשלטון הוא רואה את הדברים ומנסה גם להחיל אותם על הכול, אבל דמוקרטיה צריכה להתחשב בכל העם

אימאן ח'טיב יאסין:  דמוקרטיה בסופו של יום צריכה לתת מענה דווקא למיעוט שנמצא בתוך העם הזה

אימאן ח'טיב יאסין:  ואין ספק, מה שקורה כאן, קורים דברים מאוד בסיסיים שמדברים באמת על להפוך דברים ממש על פיהם, ולכן אני כן חושבת שצריך לקחת יותר זמן ולשמוע גם את האופוזיציה ממקום של טובת הכלל ולא מקום להתנגדות

אימאן ח'טיב יאסין:  אני שומעת כאן אנשים שלא העניין הוא להתנגד לדברים בגלל אופוזיציה קואליציה אלא בגלל התוכן וטיב הדברים ועל זה דובר רבות

אימאן ח'טיב יאסין:      אני רוצה להתייחס להצעה הקונקרטית היום של ההצעה לפועל

אימאן ח'טיב יאסין:  ברע"מ אנו הגשנו הסתייגויות ואני רוצה לנמק אותן באופן כללי

אימאן ח'טיב יאסין:  בהצעה המוצגת כאן יש מספר דברים

אימאן ח'טיב יאסין:  נקודת המוצא שלנו זה אותם אנשים שמגיעים לנקודה הזו בחיים שלהם

אימאן ח'טיב יאסין:  הם אנשים מוחלשים, עם קשיי יום, אנשים שלא הייתה להם הזדמנות ריאלית לחיים מכובדים

אימאן ח'טיב יאסין:  כשהם מגיעים להוצאה לפועל, זה המפלט האחרון שדרכו יוכלו או לצאת או לשקוע עוד יותר במצב הקשה שלהם

אימאן ח'טיב יאסין:  לכן, כשאנו מדברים על אנשים מוחלשים, חובתנו לדאוג לכך שהם יקבלו את ההזדמנות לצאת מהקושי שהם שרויים בתוכו

אימאן ח'טיב יאסין:  זה לא סתם קושי

אימאן ח'טיב יאסין:  הוא מעכב ומבטל כמעט את החיים שלהם

אימאן ח'טיב יאסין:      בהצעה כאן מדובר בשני דברים בסיסים: הראשון, הזכות כמעט הבלעדית של הרשם לקבוע בהליך עצמו מה האפשרויות שניתנות לאותו לקוח

אימאן ח'טיב יאסין:  זה עוול גדול

אימאן ח'טיב יאסין:  זה לא נכון, וצריך גם לתת רשות לאותו אדם חייב

אימאן ח'טיב יאסין:  הוא מכיר את המציאות שלו

אימאן ח'טיב יאסין:  כמובן אם הוא מגיע לשם, אני יוצאת מנקודת הנחה שהוא מחויב ורוצה להשלים את החוב שלו ולא לעבור על החוק

אימאן ח'טיב יאסין:      הנקודה השנייה בקשר לתשלומים עצמם, ממה שקיים כיום, מדובר שצריך לשלם 3%- - -     

שמחה רוטמן: שתי ההערות שלך מצוינות והופנמו והוכנסו לנוסח

שמחה רוטמן:  צודקת

שמחה רוטמן:  קיבלת

שמחה רוטמן:  גם ביטלנו את ההוראה של ה-3%

שמחה רוטמן:  יושבים פה נציגי ההוצאה לפועל

שמחה רוטמן:  מה שהוא מציע בצו התשלומים שלו, הוא אומר: אני יכול לשלם 500 שקל בחודש

שמחה רוטמן:  יש צו תשלומים שקובעים לו אבל יש צו תשלומים שהוא מבקש

שמחה רוטמן:  אם אתה אומר שיכול לשלם 500 שקל בחודש, כשאתה בא להגיש את הצו אתה צריך לשים על השולחן את ה-500 שקל הראשונים גם אם זה פחות משלושה חודשים

שמחה רוטמן:  הנקודה השנייה, היה בנוסח הראשון כתוב שהרשם ידון אלא אם כן הוא מתנגד, כלומר לא חייבים לשאול אותו

שמחה רוטמן:  הוא צריך להתנגד אקטיבית לצו וקבענו שלא – הוא חייב לתת הסכמה פוזיטיבית

שמחה רוטמן:  אי אפשר לעשות לו דיון בלי ידיעתו ופתאום יגלה בדואר ששמו עליו איחוד תיקים כי יש לזה כל מיני השלכות כולל יציאה לחו"ל

שמחה רוטמן:  זה לא נעשה בלי בחירה

שמחה רוטמן:  שתי ההערות שהערת מדויקות

שמחה רוטמן:  הכנסנו לנוסח והתקבלו

אימאן ח'טיב יאסין: שמחה ומקווה שכל הדיונים בוועדה ילכו בכיוון הזה

שמחה רוטמן: בעזרת השם

שמחה רוטמן:  זה מה שקורה כשאין אף נציג של האופוזיציה אז נאלצתי לדבר גם בשמם ביום חמישי

שמחה רוטמן:  זה נאמר בהומור כמובן

שמחה רוטמן:  בבקשה

אורית פרקש הכהן: אשתמש בזמן הדיבור שלי לא לנושא חוק ההוצאה לפועל כי ההסתייגות שלנו התקבלה והופנמה

אורית פרקש הכהן:  מהליך החקיקה הזה אפשר ללמוד בשלילה לגבי הליך החקיקה הגדול שמתנהל בוועדה הזו כי בעוד שבנושא הזה על פניו הופנמו הסתייגויות ענייניות, לא כך הדבר ברצף החקיקה, שהוא בעצם מהפכה משטרית

אורית פרקש הכהן:  אני חושבת שהתהליך שמתרחש פה מטעם הממשלה מעיד על התוכן של החקיקה הזו

אורית פרקש הכהן:  קודם כל העובדה שאנו יושבים על חקיקה, שלא עברה ממשלה

אורית פרקש הכהן:  לא היה כדבר הזה

אורית פרקש הכהן:  האם היה כדבר הזה, שתיקונים כה מרחיקי לכת של חוקי יסוד מטעם ממשלה בהובלת שר המשפטים ובגיבויו לא עברו תהליך מינימלי? כלומר הוכנה הצעת חוק ממשלתית, עברה ועדת שרים לענייני חקיקה והגיע לוועדה בראשותך

אורית פרקש הכהן:  אני כל פעם משפשפת את העיניים

אורית פרקש הכהן:  אני לא מאמינה שעוברים דברים כה משמעותיים, שלא הגיעו מהממשלה

אורית פרקש הכהן:  שלא עברו את הפרוסס של הממשלה, וכשחושבים על המשמעות שלהם עוד יותר מתחלחלים, כי זה לא הגיוני

אורית פרקש הכהן:  איפה ועדת שרים לענייני חקיקה? איפה שהות למשרד המפשטים להעיר ולתקן? הם רצים אחרי התהליך ומוציאים נירות אחר כך ומקבלים ציונים אם צריך לפטרם או לא בגלל עמדתם המקצועית? לכן העובדה שאין פה ניסוח משפטי של הממשלה, אין פה הצעת חוק ממשלתית לשינוי משטרי

אורית פרקש הכהן:  זה דבר שהדעת לא סובלת

אורית פרקש הכהן:      שנית, אין פה הסכמה רחבה

אורית פרקש הכהן:  אדוני היושב-ראש, גם דיברתי איתך על זה מדם ליבי – אתם מייצרים קרע בעם

אורית פרקש הכהן:  אתם פוצעים את עם ישראל

אורית פרקש הכהן:  אי אפשר להתעלם ממה שקורה בציבור, ממה שאנו חושבים

אורית פרקש הכהן:  יש פה שינוי משטרי מלא-מלא-מלא

אורית פרקש הכהן:  וגם אנו לא רואים את כל התמונה

אורית פרקש הכהן:  ממשלה מאפיונרית יושבת בשקט, מחכה לראות מה יהיה פסק הדין בעניין דרעי ואז מוסיפה עוד פרק להפיכה המשטרית

אורית פרקש הכהן:  מחכה לראות מה יהיו הכללים במשפט ההוא ואז מוסיפה עוד פרק

אורית פרקש הכהן:  טלאי על טלאי

אורית פרקש הכהן:  כי דיברת על זה, ובאמת זה בלתי נתפס

אורית פרקש הכהן:  אני חושבת על זה

אורית פרקש הכהן:  גם אמרתי לך זאת בשיחה בינינו שהעם פצוע

אורית פרקש הכהן:  למה לא לעצור ולעשות תהליך בהסכמה, להידבר, לשים כמה אנשים מוסכמים בעלי שיעור קומה, להבין מה גבולות השיח? לדון בתהליך הזה? למה - כי באמת אין פה שום דבר שדואג לציבור

אורית פרקש הכהן:  אמרת לי: אנו רוצים לשפר את אמון הציבור במערכת

אורית פרקש הכהן:  אז אין פה שום דבר שמטפל באמון הציבור במערכת

אורית פרקש הכהן:  כולנו חווינו סוף שבוע מטלטל עם אינוס אכזרי, מטלטל וברוטלי של אשה בגדרה בבית עם ילדיה

אורית פרקש הכהן:  איך הצעת החוק הזו מטפלת בזה? אולי להחמיר את הענישה נגד אנסים? אולי לייצר עונשי מינימום? שהציבור יראה שמחמירים את הענישה? להוסיף שופטים שיטפלו בדברים הללו? לטפל בהגברת הפיקוח על חקירות, על זכויות נאשם? להגביר עבירות רכוש ואינוס? יש כל כך הרבה מה לעשות

אורית פרקש הכהן:  במה אתם מתעסקים – בטיפול בממשלה מאפיונרית ולסדר לה את כל העניינים

אורית פרקש הכהן:      עכשיו נדבר על שני השינויים שאתמול נוספו בוועדה, שבעיניי, ממחישים את דבריי

שמחה רוטמן: אני כל כך מקשיב לך, שכל פעם שאת אומרת ממשלה מאפיונרית אני פה בניהול משברים

שמחה רוטמן:  את יכולה בבקשה?     

אורית פרקש הכהן: זו עמדתי

אריאל קלנר: התחננתי לניסנקורן, להידברות איתו

אריאל קלנר:  איפה? כלום

אריאל קלנר:  שיקשיב

אריאל קלנר:  משהו

אריאל קלנר:  רפורמה בהסכמה

אריאל קלנר:  הוא היה מטעמכם

אורית פרקש הכהן: כדי להוכיח את טענתי אני רוצה להוכיח את שני הדברים שהתחדדו מאז אתמול בוועדה

אורית פרקש הכהן:  אמנם לא נכחתי פה אבל צפיתי בחלק ניכר מהדיונים מרחוק

אורית פרקש הכהן:  הרי לא יעלה על הדעת ששעות רבות של דיונים ושום הערה לגופם של דברים לא התקבלה

אורית פרקש הכהן:  ראית פה הרגע, הצבענו על הצעת חוק בנושא הוצאה לפועל

אורית פרקש הכהן:  כל כך הרבה הערות התקבלו

אורית פרקש הכהן:  הראית לי ברחל בתך הקטנה הערות של המחנה הממלכתי - נכנסו

אורית פרקש הכהן:  דיברת על חברת הכנסת אימאן, אמרת: הערה טובה – הופנמה

אורית פרקש הכהן:  אבל את זה אנחנו לא רואים פה כי אין פה שיח אלא מסע נקמה אישי של הממשלה

אורית פרקש הכהן:       נסתכל על תיקון 1 שפרסמת אמש, כאילו תיקון של הוועדה למינוי שופטים

אורית פרקש הכהן:  היה פוליטיזציה מלא-מלא של שופטים בשינוי החוק הזה ונותרה פוליטיזציה כזו

אורית פרקש הכהן:  9 מתוך 11 בהצעה החדשה שפרסמת, קשורים בקשר בדוק לקואליציה

אורית פרקש הכהן:  וזה לא רק פוליטיזציה של בית המשפט העליון שכולנו ניפגע מנו בהאג ובדין הבין לאומי וניחלש מול שונאי ישראל, אפרופו ימין מלא-מלא

אורית פרקש הכהן:  זה עד רמת שופט דין תעבורה ושופט בבית משפט שלום ומחוזי

אורית פרקש הכהן:  כולנו מבינים שכך נגביר את האמון הציבורי ברשות השופטת? שאדם יגיע לדיון ויגיד: רגע, נבדוק - הוא מחובר ליכוד? אולי אני מכיר מישהו במרכז הליכוד

אורית פרקש הכהן:  זה לא משנה

אורית פרקש הכהן:  עוד שנים קדימה אם השלטון יהיה אחרת, המחנה הממלכתי, יגידו: אולי השופט הזה מכיר מישהו מהמחנה הממלכתי שמינה אותו

אורית פרקש הכהן:  אני לא רוצה שופטים כאלה

אורית פרקש הכהן:  אני רוצה שופטים מקצועיים

אורית פרקש הכהן:  לא מעניין אותי את מי הם מכירים ומאיזו מפלגה הם באים

אורית פרקש הכהן:  לכן תיקון 1 הוא קשקוש ואין בו כלום

אורית פרקש הכהן:      דבר שני שראיתי אותך היושב-ראש מתקן אתמול על הדרך בוועדה כשצפיתי בדיונים והשתגעתי מזה – שימוע לשופטים במדינת ישראל בוועדת חוקה

שמחה רוטמן: איך זה קרה על הדרך?     

אורית פרקש הכהן: כי לא שמעתי הזדעקות

אורית פרקש הכהן:  זאת כוונתי

אורית פרקש הכהן:  הסתכלת על גור, צפיתי בך

שמחה רוטמן: השימוע היה

שמחה רוטמן:  מה שהיה בהצעה, היה: רשאי

שמחה רוטמן:  אגב זה  היה בגלל ההערה שלך בדיוק

שמחה רוטמן:  את טוענת שאנחנו לא מפנימים, ותראי

אורית פרקש הכהן: אתה מפנים ליותר גרוע

אורית פרקש הכהן:  אולי עדיף שלא נהיה פה כי כל פעם שאנחנו מעלים - היה כתוב בנוסח הצעת החוק: רשאית ועדת החוקה לעשות שימוע לשופט

אורית פרקש הכהן:  אמרתי לעצמי: אלוקים שישמור, אולי הוועדה לא תעשה זאת בחלק מהמקרים

אורית פרקש הכהן:  אז בא היושב-ראש אתמול וגם את האבן הזו סתם ותיקן את זה מסמכות לסמכות חובה

אורית פרקש הכהן:  כל שופט במדינת ישראל יצטרך להגיע לוועדה הזו ובעצם לעבור שימוע

שמחה רוטמן: לא לו ושפט

שמחה רוטמן:  רק שופט בית המשפט העליון

אורית פרקש הכהן: ואני שואלת, מה ישאלו את השופט הזה? מה דעתך הפוליטי? בוועדה שיש בה רוב קואליציוני פוליטי

אורית פרקש הכהן:  אתה דתי? מה אתה חושב על חרדים במדינת ישראל? לאיזו מפלגה הצבעת?     

אריאל קלנר: מה אתה חושב על הפרדת הרשויות?     

אורית פרקש הכהן: מה אתה חושב על זכויות הפרט במדינת ישראל? האם אתה חושב חלילה שיש זכות לפרטיות? כי אם כן, אולי לא נקבע ונצביע לך

אורית פרקש הכהן:      זה כל כך חמור בעיניי

אורית פרקש הכהן:  בוא נסתכל על תוצאות השיטה הזו בארצות הברית

אורית פרקש הכהן:  הרי התוצאות זועקות לשמים

אורית פרקש הכהן:  הן מחרידות

אורית פרקש הכהן:  בארצות הברית בית המשפט כל כך הידרדר, שפסל את הזכות של נשים על גופן

אורית פרקש הכהן:  הוציאו פסיקה שקורעת את ארצות הברית שנשים לא יכולות לעשות הפלות

אורית פרקש הכהן:  זו התוצאה של השימועים הללו

אורית פרקש הכהן:  ואנו אתמול, קרה פה דבר, בכלל לא ראיתי דיונים על זה

אורית פרקש הכהן:  הסתכלתי מרחוק והזדעזעתי

אורית פרקש הכהן:  אז עוד יום עבר והרפורמה הזו נעשתה עוד יותר חולה ממה שהייתה

אורית פרקש הכהן:  לכן אני לוקחת מאוד ללב ומפצירה בך לפחות לבטל את השימוע

אורית פרקש הכהן:  הרעה חולה של הרפורמה הזו היא פוליטיזציה של שופטים במדינת ישראל ואסור לתת לזה מקום

אורית פרקש הכהן:      אני רוצה לסיים בראיון שהיה אתמול של פרופ' פרנקל נגיד בנק ישראל

אורית פרקש הכהן:  איש באמת מוערך שעבד בבנק העולמי

אורית פרקש הכהן:  מינו של נתניהו שנהג להתייעץ איתו רבות

אורית פרקש הכהן:  כשאמר: אין כלכלן אחד

אורית פרקש הכהן:  אנחנו כמו מכבי אש

אורית פרקש הכהן:  אנחנו אומרים שעומדת לפרוץ שריפה

אורית פרקש הכהן:  אנחנו מתריעים בפני תאונה לפני שמגיעים לצומת

אורית פרקש הכהן:  ואמר משפט מאוד יפה: לו הייתה לבן שלי בעיה רפואית, ומיליון רופאים היו אומרים: אל תעשה את הטיפול הזה, ואחד היה אומר כן – למי הייתם מקשיבים? לאותו אחד או לאלף אנשי מקצוע בעלי השכלה והכשרה? לא מבינה איך התהליך הזה ממשיך בלי להקשיב לאף אחת מההתרעות

אורית פרקש הכהן:  כשרת החדשנות לשעבר, אנחנו נקום ליום שבו הכסף יברח ממדינות ישראל

אורית פרקש הכהן:  לא בדיבורים

אורית פרקש הכהן:  אנשים לא יהיו פה ולא ישקיעו פה כסף

אורית פרקש הכהן:  תודה רבה

שמחה רוטמן: תודה

שמחה רוטמן:  חנוך ביקש שלושים שניות

שמחה רוטמן:  מרשים לו, אופוזיציה יקרה? אז בבקשה

חנוך דב מילביצקי: אני מאוד-מאוד עצוב שדווקא אחרי סוף השבוע הזה, אורית, עדיין מעלים פה את הדברים הללו

חנוך דב מילביצקי:  תגישו נוסח

חנוך דב מילביצקי:  תגישו הערות

חנוך דב מילביצקי:  תתייחסו לגופו של עניין בלי לצעוק כל היום שהבית נשרף והבית מת

חנוך דב מילביצקי:  תקימו צוות

חנוך דב מילביצקי:  תגידו: עכשיו יושבים, תעשו משהו כזה

דבורה ביטון: הייתה הצעה שתהיה צוות

דבורה ביטון:  הציעו להקים צוות

חנוך דב מילביצקי: תמורת הקפאה

חנוך דב מילביצקי:  אין בעיה להקפיא

חנוך דב מילביצקי:  אני לא נכנס איתך לדו קרב צעקות גברת

חנוך דב מילביצקי:  אל תפריעי לי בבקשה

חנוך דב מילביצקי:  אסור לך להפריע לי

דבורה ביטון: תתחיל להירגע בבקשה

דבורה ביטון:  הדברים שידועים עליך

חנוך דב מילביצקי: מה ידוע עליי? רוצה לחלוק

חנוך דב מילביצקי:  תחלקי

דבורה ביטון: פשוט גוגל

דבורה ביטון:  אל תדבר אליי ככה

חנוך דב מילביצקי: אל"ף, אורית, תקימו צוות ובואו לדבר בלי תנאים מוקדמים

אורית פרקש הכהן: אבל ביום רביעי מתחילים חקיקה

חנוך דב מילביצקי: את לא נותנת לי לדבר

חנוך דב מילביצקי:  את יודעת שיש הבדל עצום תמיד בין חוק גם שעובר בטרומית וגם שעובר בחקיקה בקריאה ראשונה למה שקורה אחר כך בשנייה ושלישית

חנוך דב מילביצקי:  את יודעת את זה טוב ממני

גלעד קריב: כמו בנורבגי

חנוך דב מילביצקי: דבר שני, וזה מאוד חשוב – לא ראוי לדבר פה במונחים של ממשלה מאפיונרית וכל הדברים הללו, בטח לא אחרי השבת האחרונה, בטח לא עם מה שקורה פה

חנוך דב מילביצקי:  חבר'ה, תרגיעו

חנוך דב מילביצקי:  אפשר למחות ולהיות עניינים

חנוך דב מילביצקי:  אפשר לומר שזה החוק הגרו בתולדות מדינת ישראל ולא להגיד: ממשלה מאפיונרית

חנוך דב מילביצקי:  כולנו, אני גוזר גם על עצמי, בעקבות השבת האחרונה, נעשה מאמץ ונמתן את טון הדיבור

אימאן ח'טיב יאסין: נרצחו ביום אחד ארבעה ערבים ואף אחד לא שם לב ולא מדבר על זה, ארבעה ערבים נרצחו תוך 16 שעות

אימאן ח'טיב יאסין:  ארבעה ערבים

אימאן ח'טיב יאסין:  פשע

אימאן ח'טיב יאסין:  מה עושים בשביל זה? תגיד לי

אימאן ח'טיב יאסין:  אתה בממשלה עכשיו

אימאן ח'טיב יאסין:  מדברים ועושים דברים אחרים

חנוך דב מילביצקי: יש תקציב שעומד לבוא ואני מקווה שתתמכי בו שאמור להיות הרבה יותר- - -         

אימאן ח'טיב יאסין: יש תוכנית קיימת

אימאן ח'טיב יאסין:  שימשיכו לעבוד בה

שמחה רוטמן: יש לנו עוד כשלוש דקות עד ההצבעה על הרביזיות

שמחה רוטמן:  בבקשה

קארין אלהרר: חנוך, כשרוצים באמת להגיע להסכמה רחבה, והיו דברים מעולם – לא עושים את זה בצורה של הנחת תוכנית

קארין אלהרר:  יריב לוין היה חבר כנסת הרבה מאוד שנים

קארין אלהרר:  הוא מכיר תהליכים שמתבצעים פה בכנסת

קארין אלהרר:  הוא יודע שלא מנהלים משא ומתן כך

קארין אלהרר:  לא יודעת מה הסיבה האמיתית

חנוך דב מילביצקי: יש הבדלי ביולוגיה אמיתיים

קארין אלהרר: זה בסדר גמור

קארין אלהרר:  זו מהותה של דמוקרטיה אגב

קארין אלהרר:  אתם רוצים ליישב את המחלוקת, או אתם רוצים להיות אחוזי שלטון כוח? כך זה מרגיש

קארין אלהרר:  מרגיש שאתם אחוזי אמוק

חנוך דב מילביצקי: אין לנו תנאים מקדימים

קארין אלהרר: יש לכם

קארין אלהרר:  כי אתם אומרים  - אנחנו נתקדם

קארין אלהרר:  אתם רוצים – תבואו

קארין אלהרר:  לא תרצו – אל תבואו

קארין אלהרר:  זה התנאי הכי מקדים שיש

קארין אלהרר:  צריך תום לב במשא ומתן

קארין אלהרר:  אין לכם תום לב

קארין אלהרר:  אתם אומרים: אתם רוצים – תצטרפו להידברות, אתם לא רוצים – אל תצטרפו

קארין אלהרר:  אין פה הידברות

חנוך דב מילביצקי: אתם מנסים לייצר דה לגיטימציה

חנוך דב מילביצקי:  לא הידברות

גלעד קריב: יו"ר האופוזיציה הציע לכם

גלעד קריב:  מה שקורה פה זה הידברות?     

חנוך דב מילביצקי: יאיר שניסה למנות את גיסתו לדירקטוריון קק"ל? יאיר שעשה יומיים לפני בחירות - - -  ולא הביא את הדבר לכנסת כי אופוזיציה מופקרת

גלעד קריב: כשיריב לוין יבוא לכן ויציג מה השלבים הבאים, שנדע מה התוכנית

גלעד קריב:  אנו לא יודעים מה לוח הזמנים לחקיקה, לא מה השלבים הבאים של התוכנית

גלעד קריב:  גם לכם גם לנו יש ניסיון בהידברות

קארין אלהרר: אדוני היו"ר, היו אין ספור פניות כדי לעצור רגע לפני התהום

קארין אלהרר:  אתם לא מוכנים לעצור, והסיבות עמכם

קארין אלהרר:  זה נראה לא טוב, והתוצאות יהיו לא טובות בהכרח

שמחה רוטמן: תודה רבה

שמחה רוטמן:  אנחנו נעבור להצבעה

שמחה רוטמן:  יש לנו שתי הצבעות על הרביזיות, ואז הצבעה אחת על החוק ואז נודיע

שמחה רוטמן:  נודיע על מועד ההצבעה על הרביזיה על החוק עצמו, ונצא לחמש דקות הפסקה לפני הדיון הבא

שמחה רוטמן:  הצבעה על רביזיה אחת על הסתייגויות 24, 25, 26 של קבוצת ישראל ביתנו

שמחה רוטמן:  מי בעד הרביזיה – ירים את ידו

שמחה רוטמן:  מי נגד? מי נמנע?     הצבעה     בעד – 6 נגד – 9         

שמחה רוטמן: הרביזיה נפלה

שמחה רוטמן:       נעשה רביזיה על כל שאר ההסתייגויות

שמחה רוטמן:  מי בעד? מי נגד? מי נמנע?     הצבעה     בעד – 6 נגד – 9         

שמחה רוטמן: הרביזיה על כל שאר ההסתייגויות נפלה

שמחה רוטמן:  אנו מצביעים על הצעת חוק ההוצאה לפועל (נגיף הקורונה החדש – תיקון מס' 68 והוראת שעה)

שמחה רוטמן:  בנוסח הוועדה אחרי שכל ההסתייגויות וכל הרביזיות נדחו

שמחה רוטמן:  מי בעד נוסח החוק כפי שמונח בפני שולחן הוועדה – ירים את ידו

שמחה רוטמן:  מי נגד? מי נמנע?     הצבעה     בעד – 9 נגד – 3         

שמחה רוטמן: החוק אושר בנוסח הוועדה

שמחה רוטמן:  אני אומר רביזיה

שמחה רוטמן:  נתכנס החל מהשעה 11:00

שמחה רוטמן:  על המועד המדויק תבוא הודעה

שמחה רוטמן:       תודה רבה